**Madách Imre drámatörténeti verseny**

*3. FORDULÓ –* 1. FELADAT:

1. ***2. SZÍN: A PARADICSOMBAN* (NNÁ MŰVÉSZETI SZAKGIMNÁZIUM – TÁNCTAGOZAT)**

**A** – Az induló iskola a látvány elérésének érdekében kihúzta a második szín szövegének nagy részét, s a szöveg hiányát tánccal pótolta ki.

 A mozgássor követhető, érthető és figyelemre méltó volt; számunkra azonban nem pótolta a szöveg miatti hiányérzetet.

**B** – Központi elemként mi a táncot értelmeztük. A koncepcióban a tánc volt hangsúlyos, míg a szöveg háttérbe szorult.

**C** – 3 főszereplő volt megfigyelhető, az Úr hangja pedig (értelmezésünk szerint) Jankovits Marcell filmjéből lehetett ismerős a közönségnek, Szilágyi Tibor személyében.

 A szövegmondás szép, tiszta, érthető volt, ugyanakkor a tánc elvonta róla túlnyomó többségben a figyelmet; így a megmaradt szöveg nem adott többletet.

A három megszólaló karakter alakító fiatalok által egészen kiváló megszemélyesítéseit láthattuk Lucifernek, Ádámnak és Évának.

**D** – Az előadás során végig (az első formációnál különösen) megfigyelhető volt a kiváló összhang. Nem voltak pótcselekvések, a rendelkezésre álló teret kihasználta a szakgimnázium.

 Testbeszédük, koreográfiájuk jól értelmezhető volt; remek példa erre a Lucifer hatalmát megjelenítő káprázatos néptánc részlet.

**E** – A díszletet a táncosok maguk személyesítették meg. Jelmezük karaktereknek megfelelően színekre voltak bontva; Ádám és Éva fehérben, míg Lucifer feketében. A táncosok egy része, akik a tudás fáját, s magát a Paradicsomot jelenítették meg pirosban, míg az örök élet fáját megtestesítők Luciferrel együtt feketében voltak láthatók a színpadon.

 A zene tükrözte a Paradicsomban jelenlévő hangulatot; a békességet, tudatlanságot, harmóniát. S végül, de nem utolsó sorban hangbejátszásban hallhattuk az Úr hangját.

1. ***13. SZÍN: AZ ŰR* (SZENTENDREI REFORMÁTUS GIMNÁZIUM)**

**A** – Madách eredeti szövegét nem egészítette ki az iskola; csak kihúzásokkal éltek.

Azokat mi a következőképpen értékeltük:

*E tér oly puszta, olyan idegen,*

*Mint hogyha szentségsértő járna benne,*

*S keblemben két érzés küzdelme foly:*

*Érzem, mi hitvány a föld, hogy magas*

*Lelkem lezárja, s vágyom el köréből;*

*De visszasírok, fáj, hogy elszakadtam. –*

 Hiányoltuk ezt az Ádám szövegrészletet, hisz egy eszme nélküli új világba érkezett, éppen most döntötte el, hogy nem szeretne a földön lenni, menekülni szeretett volna. Ebben a szövegrészletben mutatja igazán ki, hogy honvágya van és töpreng, hogy biztosan jól döntött-e, amikor elhagyta a földet.

*De, hajh, mi ez, lélegzetem szorul,*

*Erőm elhágy, eszméletem zavart,*

 Továbbá hiányoltuk Ádám ezen szövegét, ugyanis A Föld szellemének válasza:

*Csak én lélegzem benned, tudhatod.*

*Itt a sorompó, eddig tart hatalmam,*

*Térj vissza, élsz - hágd át, megsemmisülsz,*

 Mivel ezt a részletet benne hagyták, maga a szöveg kissé értelmetlennek bizonyul és logikátlannak.

A föld szellemének szövegeiben lévő kihúzások indokoltak voltak. Pozitívum viszont, hogy a szövegrészletek, amiket benne hagytak, erős nyomatékkal hatottak.

ÁDÁM

*Ugyis nem ront-e majd el a halál? -*

A FÖLD SZELLEMÉNEK SZAVA

*A vén hazugság e hiú szavát*

*Ne mondd, ne mondd, itt a szellemvilágban -*

*Egész természet átborzadna tőle. -*

*Szentelt pecsét az, feltartá az Úr*

*Magának. A tudás almája sem*

*Törhette azt fel.*

ÁDÁM

*Majd én feltöröm.*

 Ennek a szövegrészletnek a kivétele indokolt volt, ugyanis Ádám látszólagos halálára akartak főhangsúlyt tenni, így nem volt értelme, hogy A Föld szellem még egyszer utoljára megpróbálja lebeszélni arról, hogy elhagyja végleg a földet.

*Nem vérezél-e el Chaeroneánál*

*A megbukott szabadság védletében,*

*És Constantinnal nem küzdél-e később,*

*Világuralmát hogy megalapítsd?*

*Nem vesztél-é el hitmártír gyanánt,*

*S később a tudománynak fegyverével*

*Nem álltál-é a hitnek ellenében?*

 Ennek kivétele is indokolt volt; nem lett volna értelme Lucifernek maradásra bírnia hisz Ádám már eldöntötte, hogy megy.

**B** – A rendező a 13. színt már korábbi színekből kiszedett, jelentős megszólalásokkal vezette fel.

 A felállított koncepció szerint volt egy Ádám, egy Lucifer, s a többi diák csillagokat és magát a föld szellemét testesítette meg. A Földet pedig a színpad közepén álló fiú szimbolizálta, kezében egy óriási földgömbbel.

**C** – A Lucifert alakító fiú sokszor nem volt érthető; ám az Ádámot játszó fiúnak érthető beszéde és számunkra hiteles alakítása volt. A csillagokat szimbolizáló diákok koncentráltan, feszesen alakították a díszletet, és a föld szellemének szavait gyönyörű összhangban mondták el.

 A színpad közepén lévő fiú gyönyörűen, fegyelmezetten tartotta végig a földgömböt, egészen a beforgástól a kiforgás legvégéig.

**D** – Díszletnek a külön szöveget nem mondó diákokat használta a rendező. Szép látványvilágot nyújtott a csillagok ragyogása, a földgömb jelképes ottléte.

**E** – Az iskola be- és kiforgó zenének a Padlás musical - Fényév távolság című dalát használta. Ezen kívül az előadás során nem volt több hangbejátszás, de nem is volt rá szükség, mivel remekül kihasználták a csöndet.

1. ***15. SZÍN: PARADICSOMON KÍVÜL II.* (PROHÁSZKA OTTOKÁR KATOLIKUS GIMNÁZIUM)**

**A** – Madách eredeti szövegéhez képest több olyan szövegrészletet, párbeszédet, monológot találtunk, melyek igenis jelentőséggel bírnak és hiányuk érződik a jelenetben. Ezeket szeretnénk indokolni:

ÁDÁM

*Rettentő képek, óh, hová levétek?*

*Körültem minden úgy él, úgy mosolyg,*

*Mint elhagyám, míg szívem megtörött.*

LUCIFER

*Hiú ember! Hát azt kivánod-é,*

*Hogy a természet rendje felbomoljon,*

*Új üstökös ragyogjon éjeden,*

*Remegjen a föld, egy féreg, ha elvesz?*

Mint párbeszéd, először hiányoltuk ezt a szövegrészletet, ám ahogy a Prohászka Ottokár Református Gimnázium átformálta magát a színt, abban a koncepcióban „felesleges” lett volna.

LUCIFER

*Ha a felejtés és örök remény*

*Nem volna a végzetnek frígyese,*

*Hogy, míg amaz hegeszti a sebet,*

*Ez szőnyeget von a mélység fölé*

*S biztatva mondja: száz merész beléhullt,*

*Te léssz a boldog, aki átugorja. -*

*De látál, úgye, mint tudós, egyéb*

*Sok furcsaság közt oly bélférget is,*

*Mely vércsében s macskában bír csak élni,*

*S kifejlődése első korszakát*

*Mégis csak az egérben töltheti.*

*Sem egy, sem más egér nincs kitűzve*

*Érezni macska-, vércse-körmöket,*

*S mely óvatos, ki is kerülheti,*

*Mint agg múlván ki házias körében.*

*De renditetlen törvény őrködik,*

*Hogy annyi jusson mégis ellenének,*

*Amennyi kell, hogy ezredek után*

*Még a puhány is éljen a világon. -*

*Az ember sincs egyénileg lekötve,*

*De az egész nem hordja láncait;*

*A lelkesűlés, mint ár, elragad,*

*Ma egy tárgyért, holnap másért megint.*

*A máglyának meglesznek martaléki,*

*S meglesznek, akik gúnyolódni fognak. -*

*S ki lajstromozza majd a számokat,*

*Következetes voltán bámuland*

*A sorsnak, mely házasságot, halált,*

*Bűnt és erényt arányosan vezet,*

*Hitet, őrűlést és öngyilkolást. –*

Lucifer ezen monológját hiányoltuk, ugyanis Lucifer itt bíztatja Ádámot az öngyilkosságra. Ebben vezeti fel az okait, - amiket Ádám megtapasztalhatott - hogy miért is lenne érdemes Ádámnak végeznie önmagával.

ÉVA

*Ha meghallgatsz, még könnyebb lesz talán,*

*Mert ami eddig kétséges vala,*

*Most biztosítva áll már: a jövő. -*

*Nekünk ez a részlet szintén hiányzott*

*Tudom, fel fog mosolygni arcod,*

*Ha megsugom. De jőj hát közelebb:*

Nekünk ez is hiányzott, ugyanis Ádám éppen ugrani készül. Ám ezen mondatok hallatán kezd el hezitálni és hallgatja végig Évát.

 Így, hogy kihúzták a szövegrészletet, így ez a mondat: „*Anyának érzem, oh Ádám, magam*”, nem bír akkora jelentőséggel, mint a műben eredetileg. Hirtelennek, koholt hazugságnak tűnik, mellyel Éva csupán Ádám halálát akarja megakadályozni.

**B** – Az előadásban a hangsúly a Lucifereken volt, akik vízhang szerűen próbálták Ádámot őrületbe kergetni; mely látszólag sikerült is.

Továbbá hangsúlyos volt Lucifer konfliktusa Ádámmal és Évával; akit miután megjelent egyből próbált ellehetetleníteni, ezzel is kifejezve, ki is valójában Lucifer legnagyobb ellensége a műben.

**C** – A szereplőválasztást nézve panaszra nem lehet okunk. Az Ádámot és Évát alakító diákok szépen artikulálva, jól érthetően mondták szövegüket; átszellemülve remekül játszották szerepüket.

 A Luciferek a szó szoros értelmében félelmetesen jók voltak.

**D** – A szereplők testbeszéde mindenkiről remekül elárulta hogyan is viszonyulnak a színpadon zajló jelenethez, illetve egymáshoz.

 A mozgások inkább a Lucifereknél volt látható; amikor például kígyó alakot öltöttek (a Bibliából idézve). Ádám őrületbe kergetését és Éva megakadályozását dinamikus mozdulatsorokkal mutatták be; jól kihasználva a színteret.

**E** – A díszletek és a ruha frappáns volt, a zenéket pedig remekül igazították bele a jelenetbe.

 A hangbejátszások odaillők, s jók voltak. A díszlet hiányát kárpótolta a Luciferek mozdulatsora, a nagyobb mozdulatok. Továbbá a Luciferek pálmafa alakját remekül kihangsúlyozta a terepmintás jelmez, amely a pálmafás vidéket jelenítette meg.